
     REPUBLIKA HRVATSKA
     TRGOVAČKI SUD U OSIJEKU
                                                                      

U   I M E   R E P U B L I K E   H R V A T S K E 
R J E Š E N J E

	

	Trgovački sud u Osijeku, po sucu Jadranki Herman, kao stečajnom sucu, povodom prijedloga FINANCIJSKE AGENCIJE ZAGREB  Regionalni centar Osijek, Podružnica Osijek, Lorenza Jegera 3, za otvaranje stečajnog  postupka nad dužnikom COLOR-ING PRESLATINCI d.o.o. za građevinarstvo i proizvodnju, Preslatinci, kralja tomislava 4, MBS 030141603, OIB 14258102144, dana 5. travnja 2017.          
                                    

r i j e š i o   j e
	

ODBACUJE se prijedlog za otvaranje stečajnog postupka nad dužnikom COLOR-ING PRESLATINCI d.o.o. za građevinarstvo i proizvodnju, Preslatinci, kralja tomislava 4, MBS 030141603, OIB 14258102144.


Obrazloženje


Predlagatelj FINA je dana 10. ožujka 2017. podnijela ovom sudu prijedlog za pokretanje stečajnog postupka nad dužnikom Color-ing Preslatinci d.o.o. Preslatinci, temeljem odredbe članka 110. stav 1. Stečajnog zakona (Narodne novine 71/15).

	U prijedlogu navodi da na dan 8. ožujak 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 159.962,70 kn, u koji iznos je uračunata i kamata i naknada FINE za provedbe ovrhe na novčanim sredstvima dužnika. Nadalje navodi da dužnik ima četiri zaposlena  radnika.

	Dostavlja popis računa i oročenih novčanih sredstava dužnika na dan 8. ožujak 2017., te navodi da na temelju članka 112. stav 5. Stečajnog zakona dužnik na dan 8. ožujak 2017.    na ime predujma za namirenje troškova stečajnog postupka ima zaplijenjena novčana sredstva u iznosu od 5.000,00 kn. 

Podneskom od 23. ožujka 2017.  godine, dužnik je obavijestio  sud  da je podmirio dug po svim osnovama za plaćanje  evidentiranim u očevidniku redoslijeda osnova za plaćanje.  Uz  podnesak dužnik  je  dostavio  potvrdu  FINE Split  na  dan  16. ožujak 2017.    

godine, te je predložio da sud odbaci zahtjev za otvaranje stečajnog postupka nad dužnikom, budući dužnik nema nepodmirenih obveza, nepodmirene obveze na dan izdavanja potvrde FINE iznose 0,00 kn.

Kako je uvidom u potvrdu FINE Split od 16. ožujka 2017. godine utvrđeno da  je žiro račun dužnika na dan 8. ožujak 2017. godine nije blokiran, dužnik nema nepodmirenih obveza na dan izdavanja iste potvrde, te kod dužnika nije ostvaren stečajni razlog predviđen člankom 5. Stečajnog zakona (Narodne novine 71/15): nesposobnost za plaćanje, to je prijedlog za otvaranje stečajnog postupka valjalo odbaciti kao nedopušten.


                                               U Osijeku 5. travanj 2017.   

 
Zapisničar:      
Maja Kocijan

                                                                                  		    STEČAJNI SUDAC
								       Jadranka Herman



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
D N A :
1. Predlagatelj - FINA Regionalni centar Osijek Podružnica Osijek
1. dužnik 
1. e-glasna ploča suda 
1. rj. odbacivanjem
1. kal. 5/5

